b'\n_START_ARTICLE_\nReligija u Nikaragvi\n_START_PARAGRAPH_\nReligija u Nikaragvi postoji u sklopu vi\xc5\xa1e vjerskih zajednica. Stanovni\xc5\xa1tvo Nikaragve pripada ve\xc4\x87inski Rimokatoli\xc4\x8dkoj Crkvi. Pored katolika (47\xc2\xa0%) mogu se jo\xc5\xa1 prona\xc4\x87i i protestanti (37\xc2\xa0%), ateisti i agnostici (13\xc2\xa0%) te pripadnici ostalih religija (3\xc2\xa0%)._NEWLINE_Katoli\xc4\x8danstvo u Nikaragvu sti\xc5\xbee zajedno sa \xc5\xa1panjolskim osvaja\xc4\x8dima tijekom 16. stolje\xc4\x87a. Iako Rimokatoli\xc4\x8dka Crkva nije slu\xc5\xbebena religija Nikaragve, ima blisku povezanost s vladom te zemlje. Rimokatoli\xc4\x8dka Crkva ispoljava i veliki politi\xc4\x8dki utjecaj u Nikaragvi. Biskupi su \xc4\x8desto pozvani da prisustvuju raznim dr\xc5\xbeavnim prigodama, a \xc4\x8desto su pitani za mi\xc5\xa1ljenje o raznim pitanjima koja se ti\xc4\x8du zemlje. Mnoge obrazovne institucije su pokrenute od strane rimokatoli\xc4\x8dkih tijela._NEWLINE_Sa ve\xc4\x87i valovima naseljavanja iz Azije dolazi i budizam. Smatra se kako danas u Nikaragvi \xc5\xbeivi 1% od ukupnog stanovni\xc5\xa1tva. U Nikaragvi postoji i muslimanka zajednica od oko 500 \xc4\x8dlanova te \xc5\xbeidovska od oko 40 stalnih \xc4\x8dlanova.'